Na temelju članka 41. Statuta Požeško-slavonske županije ("Požeško-slavonski službeni glasnik“ br. 1/13, 2/18, 2/21), Pravilnika o izboru i utvrđivanju programa javnih potreba u kulturi ("Požeško-slavonski službeni glasnik“ br. 6/02), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ 26/15, 37/21), Županica Požeško-slavonske županije objavljuje

**Javni poziv**

za financiranje KULTURNIH programa i projekata od interesa za opće dobro

na području Požeško-slavonske županije u 2022. godini (u daljnjem tekstu Poziv)

( 1) Ovaj Poziv odnosi se na ulaganja u programe ili projekte (u daljnjem tekstu: projekt) od interesa za opće dobro koje provode organizacije civilnog društva – udruge, kulturne ustanove, građani samostalni umjetnici, pravne i fizičke osobe koje obavljaju kulturne djelatnosti te jedinice lokalne samouprave .

Prijavljene aktivnosti moraju biti u skladu su s provedbenim programom Požeško-slavonske županije 2021.-2025. ("Požeško-slavonski službeni glasnik“ br. 12/21) -<https://www.pszupanija.hr/dokumenti/category/264-provedbeni-program-pozesko-slavonske-zupanije-2021-2025.html>)

(2) Sukladno Pozivu mogu se prijaviti projekti za sljedeća područja:

* književne, likovne, glazbene, plesne, kazališne i filmske umjetnosti, smotre folklora i drugi programi tradicijske kulture, kao i raznovrsni kulturni programi koji provode udruge, ustanove, fizičke i pravne osobe.

(3) Raspoloživi iznos sredstava koji se dodjeljuje u postupku Poziva iznosi. 500.000, 00 kuna.

Najmanji iznos financijskih sredstava koji se može prijaviti i ugovoriti po pojedinom projektu je 1.000,00 kuna, a najveći iznos po pojedinom projektu je 100.000,00 kuna.

(4) Rok za podnošenje prijedloga projekata je 30 dana od dana objave Poziva.

(5) Svaki prijavitelj može prijaviti i ugovoriti najviše dva projekta u okviru ovog Poziva na razdoblje provedbe do 12 mjeseci. Isti može biti partner drugom podnositelju na više projekata unutar ovog Poziva.

(6) Županija će dodjeljivati sredstva za financiranje projekata uz uvjet da :

- su podnositelji upisani u Registar neprofitnih organizacija pri Ministarstvu financija i koji vode transparentno financijsko poslovanje u skladu s propisima o računovodstvu neprofitnih organizacija,

- su upisani u Registar udruga Republike Hrvatske ili drugi odgovarajući registar,

- da su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom,

- projekt provode na području Požeško-slavonske županije. Iznimno pojedine aktivnosti moguće je provoditi u Republici Hrvatskoj i izvan područja Republike Hrvatske (kao npr. državna ili međunarodna natjecanja, smotre, tiskanje brošura, knjiga i sl.),

- su uredno ispunili obveze iz svih prethodno sklopljenih ugovora o financiranju iz proračuna Županije,

- nemaju duga prema državnom proračunu i županijskom proračunu ,

- imaju zadovoljavajuće organizacijske kapacitete i ljudske resurse za provedbu projekta,

- se protiv korisnika, odnosno osobe ovlaštene za zastupanje i voditelja projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge,

- općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima,

- imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način).

Prijava na ovaj Poziv mora sadržavati sve popunjene obrasce, podatke i obaveznu dokumentaciju .

(7) Kako se može ostvariti prednost u financiranju projekta i tko nema pravo prijave na Poziv detaljno je opisano u Uputama za prijavitelje.

(8) Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Požeško-slavonske županije, [www.pszupanija.hr](http://www.pszupanija.hr).

Potrebna obavezna dokumentacija za prijavu:

1. Obrazac opisa programa ili projekta, PRIJAVNI OBRAZAC
2. Obrazac proračuna programa ili projekta, OBRAZAC PRORAČUNA
3. Obrazac izjave o nepostojanju dvostrukog financiranja,
4. Obrazac izjave o partnerstvu (primjenjivo ako udruga ima partnera ili partnere),
5. Potvrda FINE –e da su predana financjska izvješća za 2021- godinu
6. Popis članova Udruge (ako je prijavitelj udruga)

Potrebna obavezna dokumentacija prije potpisivanja Ugovora o dodjeli financijskih sredstava :

1. potvrda Ministarstva financija/Porezne uprave o stanju javnog dugovanja za prijavitelja i partnere iz koje je vidljivo da organizacija nema duga, u slučaju postojanja javnog duga, on mora biti podmiren prije samog potpisivanja Ugovora.
2. Uvjerenje nadležnog suda, ne starije od šest mjeseci, da se ne vodi kazneni postupak protiv osoba ovlaštenih za zastupanje prijavitelja i voditelja programa.

Prijave se dostavljaju:

* putem elektronske pošte na adresu pisarnica@pszupanija.hr ili poštom na adresu:

**Požeško-slavonska županija. Upravni odjel za obrazovanje, kulturu i sport**

**„Prijava za financiranje kulturnih programa i projekata od interesa za opće dobro na području Požeško-slavonske županije u 2022.godini“**

**Županijska 7, 34000 Požega**

Napomena: kod dostave putem elektronske pošte potrebno je skenirati sve popunjene, potpisane i ovjerene obrasce te obaveznu dokumentaciju, te kao predmet upisati: „**Prijava za financiranje kulturnih programa i projekata od interesa za opće dobro na području Požeško-slavonske županije u 2022. godini“.**

Postupak zaprimanja, otvaranja i pregleda dostavljenih prijava, procjena prijava, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe ovog Poziva detaljno su opisani u Uputama za prijavitelje na ovaj Javni poziv.

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.

Prijave s nepotpunom dokumentacijom ili nepopunjenim obrascima neće se razmatrati.

(9) Sva pitanja vezana uz ovaj Javni poziv mogu se postaviti isključivo elektroničkim putem, slanjem upita na adresu elektronske pošte: ana.pirovic@pszupanija.hr

KLASA: 612-01/21-01/7

URBROJ: 2177/1-04-02/1-22-4

Požega, 17.veljače 2022.

 ŽUPANICA

 **Antonija Jozić, univ. bacc. oec.**